تېمو ئامەڎ سپۊری جە ئاخرو حەفتەینە ۋەرەن ڕوو تېمو بورساسپۊری بېۊ، بەڵام ھجومۍ نەژآڎ پەرسانە کریا سەرو تەمامو کێڵەکەرەکاشا.
تېمو ئامەڎ سپۊری گێڵاۋە پۍ ئامەڎی و جە مەتارەنە جە تەرەفو ھەزاران کەساۋە پێشوازیشا ۋنە کریا.
ھامسەرۊکو پارتو ھەرێمە دیموکراتېکەکا(دەبەپە)ی جە ئامەڎ "خەیرەدین ئاڵتون"و ھامسەرۊکا پارتو دیموکراتېکو گەلان(ھەدەپە)ی جە ئامەڎ "زیاد جەیلان و گوڵستان ئاتاسۊی"ە، پەرلەمانتارا ھەدەپەی جە ئامەڎ "ڕەمزیە تۊسون و دێرسېم داغ"ەو نوێنەرۍ ڕێکوزیا مەڎەنېەکا بەشڎاریشا جە مەراسېمو پێشوازیەکەینە کەرڎ.
خەڵکۍ فرە جە پێشوازی تېمو ئامەڎ سپۊریەنە بە تەپڵ و جوزەلۍ ھورپڕایشا سازکەرڎو ۋەردەوام بە جۊشو خرۊشۊ گۊرانیەو "دیرەن ھا دیاربەکر''ی و دروشمەو'' ئامەڎ بەشمۊ سەربەرزا"ی واچێنۍ.
چا بەینەنە جەمەو پاڵپەشتیکەرا جە تېمو ئامەڎ سپۊری ئەرەیاۋنێۋەش ۋەڵاو کەرڎۊ و ئانەش وست ڕوۋە کە ھەرگېز سازش مەکەرا.
ھ.ش
